  Туспуктэм: vk.com (Денис Удалов) Майя Бывальцева Удмуртиын ӵыпетъёсты 2024-тӥ арын тувуэз келян вакытлы дасяны кутскизы. Тыметъёсысь вуэз лэзьыны ӧдъязы. Со сярысь элькунысь инкуазь узырлыкъёсъя но инкуазез утёнъя министр Денис Удалов «ВКонтакте» мерлыко вотэсысь бамаз ивортӥз. « Сое йӧ кынмытозь быдэстыны кулэ <…>. Вуэз ӧвӧл ке лэзёно, тулыс, лымы ӝог шушан вакытэ, ву ӵыпетэз изъянтыны но кар интывылъёсты басьтыны быгатоз » Денис Удалов, Удмуртиысь инкуазь узырлыкъёсъя но инкуазез утёнъя министр Нимысьтыз саклык тужгес бадӟым тыметъёсысь ӵыпетъёслы – Воткаысь, Камбаркаысь но Ижысь. Туэ гужем отын тупатъян ужъёс нуизы но кышкытлыклэсь утись сӧзнэтъёсты юнматӥзы. 2022-тӥ арын Дэри, Можга, Сюмси но Вавож ёросъёсын ньыль ӵыпетъёсты рос-прос тупатъяны кутскизы. Ужъёсты 2024-тӥ арын йылпумъялозы.  Тегъёс: Удмуртия тудву тымет ДенисУдалов  